
nclytum hoc Nuininis majestate , sapientiae, politiorumque 
litterarum splendore celeberrimum , tum illustrium aevo quoque 
virorum frequentia ornatissimum gloriae Templum lugendi potius, 
quam fandi animo ubi' primum adirem; squalior undique ac maeror 
tristissimus atria, frontem , monumenta, sacrosque parietes circum- 
vestiens doloris vi ac magnitudine pectus obruit, vehementerque per- 
movit. Anceps ob id feralia hujusmodi inexorabilis ac dirae 
mortis spolia intuitus quid rei foret , aut quai comploranda a no- 
bis hodierno funere 'calamitas , ad aram protinus rogaturus ac- 
cessi. Et ecce visa est mihi ante oculos , Reginae ad instar atroci 
•\ulnere sauciae, a vertice ad pedes candido amicta velamine, de- 
jecto vultu, fixisque solo luminibus angorem premere, rigare la- 
cry mis ora Religio; illique adstautas quaerulae atque maestissimae 
aceri» luctus comites ingenuae quaeque hinc artium optimarum, 
illinc disciplinarum nobiliorum facies, quae decus nuper praesidium 
atque ornamentum, fato heu ! misero teterrimoque, extinctum lugent. 
Excita porro murmura inter ac gemitus ea lamentabilis vox erupit: 
qui mare , qui terras haud prapeti gressu, celerive navigio , sed 
acie ingenii , pennisque non hominum cuique datis lustrare pridem 
dexter assueverat, totque majorum inita dudum ea de re tentamina, 
itinera , laborumque portenta ignaris adhuc posteris reserabat ; 
qui Coelum ipsum sublimioris sapientiae fulgidissimo sidere auspi- 
cante conscendere , atque illinc retrusa inaccessa mortalibus ar- 
rana Numinis referens, aureo prorsus germanae Fidei Cultori- 
bus stilo , ignituinque coelestis pietatis ardorem spirantibus ver- 
bis effundere , illustrare ,• ac tueri alacer gestiebat ; jamque 
multiplici doctrinae omnis ; uberrimaeque eruditionis vena ditis- 
simas, ab Adriae littore ad oras usque Italiae extremas, transque 
alpes ubique fere nominis , virtutis , pulcherrimeque factorum 
celebritate claruerat ; ls demam honoribus , dignitate, muneribus 
cumulatus amplissime , hisque fin. exemplum diu sancteque perfun- 
ctus, PLACIDUS nempe S. R. E. Cardinalis ZURLA ademptus no- 
bis, ereptus litteris, botris artibus potissimumque Religioni e vita 
excessit. Oh tristem hictuosamque non hominis dicam., sed Pa- 

iriae ac Gentis aefuninam ! oli grtve non Urbi solum , sed Chri- 
sti Ecclesiae universae infortunium ! At nobis interea ad quos 
certe pars magna illius jacturae debuit pervenire, quod jam illu- 
stris atque immortalis Viri nil superest reliqui, nisi recte praecla- 
reque ab illo factorum eximia recordatio ; haec ideo post saluta- 
rem propitianique Coelo Victimam mox litatam, infixum animo do- 
lorem temperet : quamquam non is , fateor , ego sum , qui vel 
industriae artificiis exornare , aut graphicis ingeniosae eloquentiae 
«■oloribus pingere Imaginem illius possim, quem nulla forte aequa- 
bit copia, neque excellentia laudatorum. Vestram ob id PP. 
Audiloresque sapientissimi imprimis deprecor oli tes torque humanita- 
tem, ut cum hic satis demandat» mihi murari faciendum aggredior, et 
virium quoad fert tenuitas, studiose enitor, si longe admodum ab 
argumenti magnitudine, loci hujus dignitate, ac vestrum omnium 
seu desiderio , seu aliquantula «xpectatione abludere mea haec vo- 
bis rudis incomptaque dicendi ratio videbitur ; non rei hercle exigui- 
tati, sed minus equidem quam par esset, solerti laudatoris inge- 
uio, ac partini etiam instanti fugae temporis indulgere velitis. Ea con- 
festiin, ut alias hoc ipso in loco tum venia , tum comitate Ite- 
nigne a vobis habitus, dum hic erigor planeque reficior; mox jam 
breviterque PLACIDUM ZURL4 spectandum omnibus luculen- 
ter exlribeo , ut qui de Patria optime , de Christi vero Ecclesia 
universaque Religione abuude excellenter mirifice sit promeritus. 

Ac ne morosus quispiam obducta fronte , «outractoquc super- 
cilio laudationem hanc exordienti mihi aveat succeusere, quod 
hominem scilicet uti Patriae devinctissimum , deque illa prae- 
clare meritum verbis extollam, qui vix ex ephebis domi excedens, 
netus licet claro Majorum sanguine, atque inclytae sobolis primi- 
genius, eidem attamen Avorum gloriae, dein Patriae ipsi inter Insu- 
briae Civitates oppido florentisamae , atque omnibus deuique , 
quotquot natu illustribus ferax honorum divitiarumque saeculum 
pollicetur , commodis fortunis oblectamentis penitus valedicere, ac 
strenue dare terga constituit , ut se procul a suis, procul ab homi- 
num contubernio in arctam abderet solitudinem; norit apprime, 
norit is velim hac se gerendi aequa omnino ac consultissima ra- 
tione, cui obtrectare sciolorum, detrahere vero impudentium reor. 
Patriae revera cum bono, tum incremento ac faustitati ZURLAM 
magnopere inservisse. Quid enim? an ii dumtaxat Gentibus, lm- 

periis. Civitatibus prodesse- dicuntur , qui vel agrorum culturae , 
vel artibus civiiibusque commerciis, aut rei utcumque seu publicae, 
seu familiari .administrandae augendae assiduam , sedulamque ope- 
ram navant ? et hic paetis negociisve in nundinis, vel emporio 
transigendis , gravibus illic in foro qoaestionibus acerrime exagitan- 
dis , et quod plerumque formidolosum exitiale mortalibus ingruit 
Regum, Populorumve aut incolumitati , aut neci praeliis com- 
mittendis animum, nervos, vitamque ipsam horrendo plane discri- 
mine impendunt ? vel minus aliquid in Familiae, Societatis , Rei- 
que publicae emolumenti collatum iri ab aliis existimemus , qui 
•opibus , facultatibus , ac vel honestis plcrisque saeculi oblectationi- 
bus invicte posthabitis, Deo primum intimo ex corde se dedant, 
ut magnam illinc omnigenaeque utilitatis effectricem scientiam 
hauriant, caeteris quibusque hominum ad perennis aevi salutem, ple- 
rumque etiam ad fugacis vitae hujus commoda erogandam? at- 
qui revera ejusmodi plane sunt , seque nobis in omne tempus exhi- 
buere quotquot ab civium tumultu segregem in sacris illis virtutis 
atque Evangelicae perfectionis Cohortibus solitariam vivendi for- 
mam instituunt. Perspicax igitur , ut erat, ingenio, bonamque ab 
natura sortitus indolem, agnovit haec protinus ZURLA; nec mora: 
Regii vatis fatidicam illud secum animo reputans: => haec est ge- 
neratio quaerentium Dominum = ovanti ad eam alacritate ac laeti- 
tia convolavit. 

Neque hic porro quid magni antea sive gesserit , seu precla- 
re molitus fuerit , referam , ea primum in Urbe litterarum gloria 
spectatissima, quam Athesis mediam interfluit , cum adolescens de- 
coram illic studiorum Palaestram navus adiret ; aut Lares postmo- 
dum diviti comparata cultioris eruditionis suppelleetile repetens , 
ut obluctanti Parenti amantissimae pium sese, nec validum minus 
deprecatorem praebuerit , quo in abdicanda splendidiori fortuna , 
sequeNumini devovendo, sui compos efficeretur. Haec inquam, ut alia, 
quae vix claros inter BENEDICTI magni Alumnos sub ROMUALDI 
viri sanctissimi disciplina adlectus naviter insigniterque perfe- 
cit , ne hic singula memorem , duo potissimum faciunt : labentis 
horae angustia , et, quae altiorn undique emergunt, gestorum su- 
blimium enarratio. His namque adamussim vix emenso Religionis 
ac litterarum tyrocinio, ceu solidum auri vas cunni lapide pretioso 
refulgens PLACIDUS hic splendide emicat, expertus adeo animi 

dotibus , quae mentis sunt , -humamsque 'perpetuo nexu divina 
componere, ut hinc eximiae in Deum pietatis , captandae illinc 
operosae utcumque sapientiae exemplar se proderet absolutissimum. 
Non aliam vero hic recolo, nisi omnium Principem, Aetemiqwe , 
ut Salomon ait , solio adsidentem sapientiam , quae Paulo impri- 
mis Doctore, ad omnia est utilis, quaeque infinitus hominibus est 
thesaurus , ut Deo primum, sibique ac Patriae diu , honeste , ac 
feliciter vivant? 

Age jam nunc quid demum quantumve strenuo apprime 
illius saluberrimae doctrinae cultori solerti adeo ab cura exercitatione ac 
officio rediret compendii, videamus. Jam Muriam, qn® est ad gal- 
licas paludes insula , quo sacris initio Camaldulensium in aedibus 
sanctioris vitae Institutum fuerat auspicatus , humanis pridem ac 
philosophicis disciplinis excultus egregie , deque iis publico ad 
Palestrae morem exantlato periculo , divina intueor vehementius 
imisque a visceribus inhiantem ; tum iis, ajlheriis velut haustibus, 
affluentem profectibus instrui , ornari praeconiis , celsissimisqne 
loquentis Numinis oraculis enucleandis expediendis apprime di- 
sertum, exedra mox suos inter potiri. Aurea, prope dixerim, prae- 
clarissima;, cui nomen dederat, sodalitati aetas , tunc temporis vol- 
vebatur, fastosque aevi anteacti oppido insignes, novis in dies vir- 
tutis , sapientiae , meritorumque accessionibus locupletabant Viri 
quamplurimi ingenio , Religione , doctrinaque spectatissimi, quo- 
rum agmen, rutilans velut jubar, MAURUS ille CAPPELLARIUS 
ducebat, GREGORII hunc SEXTIDECIMI auspicatissimo nomine , 
Christianique Imperii Principatu Augustus, Eelix, Sarratissimus. In 
hunc igitur, cui belle admodum spei nobilissimae adolescens vetus 
illud accomodarat = Exemplo tangi non propiore potes = in hunc 
statim oculos , mentem , cogitatusque animi omnes defigere ; huic 
se arctiori planeque individuo amicitiae nexu adjungere , eidemque 
presso haerere vestigio , et ad grandia quaeque conari , id ZURLAE 
antiquius, suave, jucundissimum erat. Quid porro flagranti adeo 
ad pietatem , omnigenarnque eruditionem proliciendi studio , mira 
prorsus alacritate , enixaque contentione , quid nacttis denique coe- 
lestium charismatum , graviornmqne disciplinarum strenuus simu- 
lator fuit ? Scilicet domesticorum parietum egressa fines , ac late 
jam crebrescente dari nominis fama , nedum ab suis , sed et ab 
exteris , ut divinarum quarumcumque rerum scientissimus coli , 

ac magnopere admirari est visus. Testes hoc loco fas mihi appel- 
lare quotquot Venetias per ea tempora seu dignitatis amplitudine , 
seu litterarum ornamentis , aut alia quavis laudis existimatione 
honestabant ; summosque imprimis vel Imperantes , vel Religionis 
Antistites a quibus tanti virtus ejus eximia , tum acre judicium 
habebatur , ut illimet salebrosa plerumque negocia ultro commit- 
terent , ac fidei mox , dexteritatique ejusdem peropportune con- 
credita , optimo inde consilio extricata gratularentur. 

Verum quid adhuc lisec moror , cum a me hactenus veluti 
cursim e flosculis delibata , meritorum illustrium clarorumque 
facinorum nonnisi primordia praeferant , aliis longe clarissimis ad 
gloriae cumulum decoranda ? Ilis enim vero , qui uni pridem , 
ut vis praestanti ac nobilissimae innotuerat civitati, aut regioni, in 
publicum dein Italiae totius , quin immo et cultioris , qua late 
patet, Europae conspectum lucemque se prodidit. Ratum videlicet 
ad quartum usque Christiani nominis saeculum doctis quibusque, ac 
geographicae eruditionis apprime gnaris, (jui fragilem truci com- 
misit pelago ratem , ut ab Hesperiae littore ad Gangis oras penes 
extremos Indos appelleret, nautam primum fuisse Lusitanum, a 
quo jampridem audacter genio praeclarissimo , conatu maximo , 
tum industria , infractaque animi constantia , ac labore pene in- 
credibili luctantium ventorum ira, furentium turbinum aestu , 
saevissimarumque procellarum horrore spreto , imniauibusque pe- 
riculis perardua illa et inita fortiter , et absoluta secundo plane 
exitu profectio est. Atqui tamen adortae , ac prodigio ferme exan- 
tlatae navigationis illius partem nec modicam sibi jamdudum Ma- 
jores nostri aequissimo jure vindicant; quod longe antea detectae 
ab Italis , accurateque descriptae regionis illius tabulae extern 
ac jnonumenta omni quidem exceptione majora. Nec quod arche- 
typa illorum pluteis diu abdita , aut scriniorum pulvere exesa , 
ac temporis injuria pene detrita jacerent , quidquam ex eo seu 
mirabilium in\ entorum, seu laudis ob id promeritae, Patriae adem- 
ptum putem. Verum , ut ea ipsa ingrata nimis ex oblivione emer- 
gerent , optimoque in lumine denuo collocata reviviscerent , ma- 
gnopere cupiit , vehementer adlaboravit , plausuque ingenuo sa- 
pientum , ac litteratorum omnium eruditissime perfecit ZURLA. 
Sat quippe, ne quis huc loci aut vana fingere ostenta, aut te- 
mere bonae cujuspiam credulitati imponere me velle existimet , 

sat , inquam , vel obiter ea , mente recolere quae tanto Viro *ia*t 
ctorc de accuratissimo Mauri illius, illustris maxime saeculo de- 
cimo et quinto Caenobitae Flanisferio, publici sunt juris facta. 

Sed 'levis interim , rihro addam confidenterque , levis haec 
fuit ZURLAE majora de se adhuc pollicito , in stadio litterarum 
excursio. Quo etenim tot tarrtaque in id moliminis ab se inge- 
niose excogitata , ex ordine distributa , eleganterque deprompta 
solidissimo , penitusque ineluctabili robure 'firmarentur , 'ad alia 
impiger mentem , curas , conatus omnes quam libentissime adjecit. 

Prodeunt hmc solertium vestigationum, severiorisque criticae 
praeurite Face Marci primum Poli doctissimis lucubrationibus edita , 
ac pristinae ob id evidentiae praestaittique utilitati egregie resti- 
tuta itineraria ; opus hercle ut quodvis maxime difficillimum , te- 
nebris , undique vetustatis obsitum , salebris impeditissimum. Ast 
illimet decurialium apud Gotiingam doctorum rogatu perhonori- 
fico , adhuc uberius explanando , novum , ot ita dicam , in veteri 
opus cudere , quo certe eruditarum quorumque judicio Marsdenio 
anglo scriptori idipsmn aggresso palmam praeripuit ; tum Contii 
‘Nicolai , Antonii Zcni viatorum Venetos inter illustrium per Indum 
mare ad usque Geylani oras itinera exornat , ac verso tramite ad 
eam excurrit regionem , cui postmodum novae Franciae , aliarn- 
que cui Estotilandiae ab fis nomen factum ; qneis nimirum profe- 
ctionibus Venetos illos Etrusco Nautae ac Januensi novo Orbi diu 
ante detegundo praeivisse contendit. Sed quid demum , quid ad- 
huc plura , cum «a haec tantaqne sint ., quae Civium cuiipit* 
abunde forent sive ad optime de Patria auCrendum , sive ad exi- 
miam , eam que perennem nominis claritatem comparandam ? 

Esto. At bene licet hoc habeat , plura interim, majora etiam, 
vere dicam spondet , enititur , perficit ZURLA. Non ea ta- 
men singula persequi est animas quae vel attingere cum re-' 
rum copia ac magnitadine , tam praefinita orationi brevitate pro- 
hibeor. Tacitus itaque hic mox praeteream ut ut laudatissimas 
Venetae Urbis tabulas idrograficas, seu grati animi officio concin- 
nata ab ipso summorum aliquot virorum , ac Purpuratorum Pa- 
truiU elogia , aut res ab iis praeclare gestas perpolitis editas com- 
mentariis. Atram vero totque ingruentium Christi Ecclesiae, sa- 
crisque Religiosorum caetibus calamitatum feracissimam aetatem il- 
lam lubentius adhuc silentio contegam, cum inennte primum , Wqtie 

herum decennali vix saeculi spatio revoluto , afflictis undique Chri- 
stianis ac civilibus rebus nefariorum hominum impetu , eversa, pro- 
trita , profligataque jacerent omnia. Et iis namque gravissimis licet 
pressus aerumnis haud unquam vel leviter intermisso de Patria meren- 
di studio impense flagrans emicuit ZURLA, seu cum nobilium Adole- 
scentum ad Muriani Coenobium constituit Ephebeum, seu cirm ad- 
motus Venetorum Antistitum exquisitissimo sane delectu Virginibus 
Deo sacris ad Evangelicae perfectionis metam provehendis moderan- 
disque, aut demum cum summis iisdem Praesulibus demandantibus 
puriora eaque saluberrima Ethicae Christianaemstituta juvenes sacro- 
rum administros, spem scilicet Ecclesiae virescentem edocebat. Haec 
A A. bonis , ac verae sapientibus quibusque exosculanda nisi aptis- 
sima ad homines demerendos videantur , quid satis denique ea 
ipsa de re nobis futurum penitus non intelligo. Ac si forte cuipiam 
seu malae mentis , seu delicatioris fastidii Aristarcho parvi adhuc 
pendenda quae diximus videbuntur ; eja, inquam , querri jure ex- 
tollo praestantem eruditissimum plane Virum late quantumlibet 
fama nominis celebrem, novum insrrper illumque -ampliorem glo- 
riae campum adeuntem protinus intueatur. -- ' ' • ' - 

Haud ulhrm sane seu gloriae aucupium , -seu excellentiae, di- 
gnitafisve captandae insolens desiderium hominis animum vellica- 
bat , cum ille primum terrarum dominam Gentmmqtie Urbem 
hanc invisendam constituit. Sed Romani interhn, vix pene a li- 
mine salutanti egregio clarissimoque Viro , et praemia doctarnm 
frontium, 0t summa dein virtutis juxta ac honoris fastigia parabantur. 
Jam summus immortalisqne inemori* Pontifex PIUS ab norhine 
SEPTIMUS rerum hoininumquc aequissimus aestimaftor, ZURLAM 
conii» tim lavare , grati;» , beneficiis ornare gestit. Saem plerisque 
in -Coetibus Ecclesiae -negotiis librandis dirimendisque locum eidem 
honestissimum esse jobet. T»nn perinsigni Alumnorum Gollegii ,-flj 
Christiano nomine propagando Praesidcm Studiorum decernit; ac non- 
dum interim absoluto cx quo Romarmattigerat biennio , in splen- 
didissimum, ttugiistumque Patrum purpuratorum Senatum PLACI- 
DUM ZURLA jnre meritissimo cooptatum oraculo suo edicit. Oh 
factum bene , liberaliter , sapierttissimel Parta hsec vero non opi- 
bus , non adscntitrone , non ambitu , sed virtute doctrina ac pro- 
meritis dignitatis -amplissimae celsitudo ; ingenuum hominem ac 
modestissimum adeo non extulit , ut quanto magis eidem effere n- 

do officia muneribus , honoros honoribus cumulabantur , eo ipse 
et modis luunanior , et comitate facilior , et pronior cuique suavi 
benevolentia videretur. Haud ergo mirum , si praefulgentibus adeo 
tot mentis animique dotibus omnibus cliarus , LEONI vero X1L 
Christiana; Reipublica; Hierarchaa Principi fieret acceptissimus, abquo 
vice sacra Urbis Antistes merito renunciatur. 


Jamque AA. hic certe esset locus, atque aditus pateret op- 
portunissimus ad eam laudis iusignem praedicationem , quam sibi 
ZURLA jampridem adeptam gratulabatur amore , obsequio , stu- 
dioque in orthodoxam Religionem flagrantissime. Caelestem etenim 
illius originem praeclaram undique excellentiam , divinamque su- 
blimitatem ab Aquinatis Doctoris Angelici aureis voluminibus, vel 
ab juventa mirifice edoctus; cum illi se tantopere elatum colendae 
ac propugnandae solemniori adegisset sacramento ; quid mox in- 
ausum , quidve intentatum dimisit unquam ut decus Fidei, ejus- 
que dogmatibus, praeceptionibus, atque ritibus prorsus intemera- 
tum perpetuo custodiretur ? Huc nempe , lnfc denique specta- 
bant omnia seu themata illa doctissimarum lucubrationum semel , 
iterumque ab eo in nobilissima catholicae Religionis Academia 
praelecta; seu nova in perillustri ad S. Apollinaris Clericorum Athe- 
naeo christianarum antiquitatum , rituumque sacrorum erecta Ma- 
gisteria ; atque artium insuper optimarum cultus , auspicium 
clientela ; ut nonnullorum aevi hujus inscitiam, dicacitatem, crimi- 
nationesque retunderet, qui ad conflandam Christianae Religioni in- 
vidiam, artibus iisdem velut infestant ac prope inimicam Religio- 
nem ipsam traducere, ac probris etiam insectari non erube- 
scunt. Mendax nimirum dicterium , tum atrox illud convicium 
nullo pacto ferendum , novis adhuc gravissimisquo animadversio- 
nibus acerrimi vir ingenii dispulit ; cum Apelleae artis porten- 
to disseruit illam explicans Urbinatis Tabulam quae Christum Thabor 
vertice Deitatis gloria undique radiantem ad vivum exhibet ; 
dumque aliud Italici aetate nostra Phidiae splendidissimum Pietatis 
monumentum acumine , sagacitate , amore haud certe absimili nu- 
perrime illustrabat. Mirum interea ac valde hoc mirum tanta haec 
Strenue feliciterque molitum ZURLA , cum oppido ingenti cura- 
rum mole, in sacris quae ad animarum regimen pertinent admini- 
strandis gravissime distineretur Quae nihilominus ut missa faciam, 
in causa est quod pleraque jam in omnium fere vestrum oculos 

incurrerint , crebrisque adhuc sermonibus usurpentur. Sat eapro- 
pter, ut brevi omnia complectamur, id publico efferre testimonio 
quod probatissimo omnium calculo compertum est, arduo scilicet 
utvis etiam perhonorifico illi muneri obeundo, magnae prodigum 
animae pium sanctumque Antistitem talem sese benignitate, pru- 
dentia , vigilantia praebuisse , cujusmodi nobis eloquentissime ab 
Isocrates Nazianzeno magnus ille describitnr Athanasius => moribus 
scilicet mansuetus , ab ira alienus , ad miserationem propen- 
sus, sermone jucundus , animo angelicus , in increpando placi- 
dus , in laudando erudiendi vim habens ; et sic utrumque tem- 
perans, ut neutrum horum per immoderationem labefactaret = (*) 

Queis hercle AA. eximiis sane dotibus pulcherrimisque ornamen- 
tis quidui obsequium, reverentiam , amorem denique apud om- 
nes continuo excitaret sui ? En igitur eo jam captus, praeclare, sc- 
cum egisse putat OCTAVUS PIUS, dum graviorum disciplinarum cul- 
tui , cum litterarum eruditione jungendo providentissime consul- 
turus , PLACIDUM ZURLA studiis quibusque in Pontificia Di- 
tione regundis illico praeficit. Haec nos , imo vero quoscumque 
honestissimos scientiarum Cultores honoris amplissimi significatio 
spe ac laetitia protinus affecit maxima , nec unquam imposterum 
seu Pontificis sagacissimi , seu nostram fefellit expectationem, quid- 
quid ab Viro sapientissimo , ad litterarum artiumque incremen- 
tum excogitatum, atque mirifice perfectum est. Ulinam hinc re- 
bus ille nostris adeo impense , alacriter adeo prospiciens , diu ad- 
huc nestorea senecta floruisset ! sed heu dirum , nullique in 
terris superabile fatum ! qui felix adeo , fortunatusque uberrimo 
jucundissimo gestiebat gaudio Principem Maximumque Christiani Gre- 
gis Pastorem veneratus, quem anteactae totius fere vita: comi- 
tem, amicum, fratrem "haud Instituti modo, sed et amoris arctissi- 
maeque necessitudinis perdilcxerat ; qui ob sacri muneris dignita- 
tem uno tantum Regni solio hic distare ab summo illo , sanctis- 
simoque Magni GREGORII successore videbatur ; totque ab ipso 
cum generosae, tnm singularis benevolentiae testimoniis cumulatis- 
sime auctus fuerat ; is demum gloriae virtutisque fastigium ho- 
mines inter adeptus , in arce ipsa honoris , excellentiae , ac ma- 


(*) Orat, a i . De lauti. magn. Athon. 

gnitudinis , invidae mortis jaculo perculsus miserrime concidit. 
Heu ictus ! heu funus Patriae , Religioni , ac bonis omnibus acer- 
bissimum ! Nec TE igitur labentem PLACIDE tua plurima pietas, 
neque amicorum qui TE coluerant desiderium , nec denique Su- 
perum amor texit! vix ab Trinacriae littore, levibus par ventis, infandi 
casus rumor trisdssimus ad aures nostras pervenit ; et ecce Urbs 
tota maerore confecta obstupuit. Et quantus illico luctus factus 
est omnium ! qui maeror , quaeque doloris sponte erumpentis 
significatio omnium animos vultusque pervasit ! Ac multis il- 
le tam flebilis occumbens , paucis quam mihi ac toti , credi- 
tae , Guzmanae soboli flebilior abiit , queis Auspex diu , Pa- 
tronusque, imo vero et Parens extitit amantissimus. Quidni ergo et 
omnibus charus, nunc autem tam lacrymando interitu perdolen- 
dus ? sed jam sat lacrymis , sat dolori hucusque datum. Quem 
enim Virum elatum nuper, nobisque ereptura hactenus indoluimus, 
ut Deo magis quam sibi in hac aerumnarum sede vixit , pio nunc 
sensu Numinis gloria perbeatum fidenter dicimus, jure etiam, di- 
vina justis opitulante Religione speramus. 

Tuam hic ergo Viri preclari, Parentis optimi anima dulcissi- 
ma , incomparabilis non tam jacturam lugentes , quam electo- 
rum adeptae abs te faustitati et praemio gratulantes, id pronis, id 
crebris atque inhiantibus votis ab immortali saeculorum Rege flagi- 
tamus, ut quam in terris tantopere adamasti , aeternum Tibi astra 
petenti pax alma renideat, illamque ut olim in suavissimo coe- 
lestium benedictionum calice libare, haurire, adeo feliciter assue- 
veras, Tua nunc velis 'apud Omnipotentem gratia, atque praesidio 
Pastori Summo, tum Rei universae Christianae , ac civili dono opta- 
tissimo adprecari. 

